bavarian-nlp/barwiki-20250901 huggingface dataset:
Apopudobalia

Apopudobalia (ἀποπουδοβαλία) is a Lemma in da 1. Auflag vo da Enzyklopädie fia di Klassischn Aetertumswissnschaftn "Der Neue Pauly" üwa a r a „Antike Sportart“ aes a Vuaform vom moderna Fuaßboeschböe.
Warum fia s Fuaßboeschböe in da Naezaed England bsundas wichde war, kann ma voschdeh(n, wenn ma aus dem Artiggl erfahrd, dass de remischn Legionan des Schböe "Apopudobalia" in da Kaesazaed in Britannian haemesch gmochd hamd. Aa wenn in a „ps.-ciceronischen Schrift "De viris illustribus"" an ettla Koryphäan vo densejm Schböe (oes „Apopudobalonten“) aufzöiht hand, so häddnd de Rema des ned söiwa aufbrachd, sondan heddns vo de Griachn glernd. Nix Gnaus waoß ma zwar ned, awa iwa "ἀνδρες ἀποπουδοβαλόντες" im 4. Joahundad v. Kr. in Korinth schdandt ebbs in am Fragment vo am "Achilleus Taktikos". Da Grund dafia, warum de Sach schbeda ae(ngschloffa is, waar de Schboadt- und Laebfaendlikaet vom früan Christntum, und dadafia wird da Apologet Tertullian aufgfiaht mit a Schrift "De spectaculis", so das dann nach m 4. Joahundad des Schböi im Sand volaufd und ma head nix mea davo(n.
Schbedsdns bo de Literatuaangabm muaß ma schdutze wern. Da gnannte „A. Pila“ hoaßt auf Daetsch „Oa(n Boen“ und da „B. Pedes“ is da „Zwee(n Fiass“. Und wenn ma de Angabm aus dem Artiggl iwabriaft, kimmt ma drauf, das des Ganze a sauwana Schmäh is. De antikn Autorn hand guad erfundn, in Anlehnung an echde, und dea ganze Faek is besdns zsammgraemt. Den Gschboas had se oana vo de Autorn vom naea Pauli erlaubd, da Mischa Meier, dea, dazmoes Doktorand, inzwischn Professa fia Oede Gschichd is. Ned, dass a deswegn koane Schwiarigkaetn ned kriagt häd! Da Volag, dea ja zu dem Zweck a Lektorad duachfuadad, dem blamablawaes nix aufgfoen war – Zaeddrugg, was sunst? – , had de druggdn Bücha auf Kostn vom Meier schreddan woen; awa aes se de Fachwöid iwa des U-Boot im Lexikon richde gfraed und den Meier vodaedigdt had, had da Volag de Gschichd hignumma, in schbedane Auflogn den Artiggl awa wegglossn.
Es had a Zaedl dauad, bis de Gaude aufkemm a is. Wael de erschdn Kritika ham de Sach fia Ernsd gnumma und hamd se iwa de fehlahafte Wortböidung aufgregd. Und an Vogl abschossn habm zwee(n Autorn, de wia dem M. M. zwar sechs ernsthafte Fehla nachweisen im Hinblick auf Vowechslunga und Vodrehunga vo de angfiahdn Autorn, awa dennerschd ned draufkemmand, das des Ganze a sauwa angrichda Schmarrn is. Inzwischn gengan de Kommentiarunga und Staetings iwa den Gschboas in schensta Philolognmania waeda.
Weimar

Weimar is a kroasfreie Stod in Thüringen in Deitschland, de wo vor oim fia ia kuiturejs Eabe bekannt is. Se is de viatgresste Stod im Freistoot und de wo zu Zeit s gresste Bevejkarungswoxtum hod.
Nebm da Bauhaus-Universitet gibts in Weimar nod de Hochschui fia Musik Franz Liszt und de Herzogin-Anna-Amalia-Bibliothek. Aussadem hom in da Stod s Thüringa Obavawoitungsgricht, da Thüringa Vafossungsgrichtshof und s Thüringische Landesamt fia Denkmoipfleg und Archeologie ian Sitz.
Bruno Jonas

Da Jonas Bruno (* 3. Dezemba 1952 z Passau) is a bayerischa Kabarettist und Autor.
Da Jonas hod Germanistik, Politologie und Philosophie, spoda aa Theaterwissenschaft an da Ludwig-Maximilians-Universität Minga studiat. 1972 hod a sein easchtn Auftritt ghobt, und zwor mit da Protestsängagruppm "Bavarian City Preachers". As Debüt ois Kabarettist hods nacha 1975 mit da Kabarettgruppm "Die Verhohnepeopler" z Passau gebm.
Flughofm Nürnberg

Da Flughofm Nürnberg is da intanationale Flughofm vo Nürnberg und da Metropolregion Nürnberg und is da zwoatgreßte Flughofm in Bayern. Da Nürnberga Flughofm is noch Fluggästn 2023 aaf Plotz zehn von de wichtigstn Flughäfm in Deitschland. Er woa aa Drehkreiz von Air Berlin, da zwoatgreßtn Fluggsöischaft in Deitschland.
Münchner Turmschreiber

D'Münchner Turmschreiber is a siddeitsche Literatnvaeinigung mit Sitz z'Minga. Grindt worn is anno 1959 vom Hanns Vogel zamm mit siebm weitan Autom.
Ian Nama hom d'Turmschreiber vom linkn Isarturm z'Minga, do wo s'Valentin-Musäum drin is und wo d'Grindung stottg'fundn g'hobt hod.
Luise Kinseher

De Kinseher Luise (* 4. Jenna 1969 z Geislhering, Niedabayern) is a boarische Kabarettistin und Schauspuiarin.
2012 is de Kinseherin fia ia effentlichs Bekenntnis zua Boarischn Sproch mit da Bairischn Sprachwurzel auszeichnet worn.
Se is vo mehran Fuim- und Fernsegnroin bekannt, wie beispuisweis Tatort, Café Meineid und München 7. Seit 1998 is se mit oagnan Kabarettprogrammen untawegs, zua Zeit mit "Hotel Freiheit" und "Einfach Reich".
Seit 2010 spuit de Kinseher Luise beim traditionejn Politika-Derblecken aufm Nockherberg de Roin vo da Bavaria. Anno 2011 hod se ois easchte Frau do de Salvatorrede ghoidn.
Bairische Sprachwurzel

De Bairische Sprachwurzel oda Boarische Sprochwurzl is a Auszeichnung vom "Bund Bairische Sprache". Da Preis werd jeds Joar an Berihmtheitn (Promis) vagebn, de wo in da Effentlichkeit konsequent de Boarische Sproch vawendn. Zuaglossa worn friaa nua Nordboarisch und Mittlboarisch, deshoib hoasst da Preis im Untatitl aa no "Nordboarisch-Mittlboarische Sprochwurzl".
Da Sprochpreis soi a Gegngwicht zum oigmoana Trend schoffa. De Mathematika Steven Strogatz und Daniel Abrams hom hochgrechnet, dass olle 14 Tog ane vo de 6.500 Sprochn vo da Wejd ausstirbt. Damit wean aloa in dem Joarhundat 90% vo oin Sprochn vaschwindn. Da Grund is imma da gleiche: Wenn zwoa Sprochn in Konkurrenz stengan, nacha ibalebt imma de Sproch, de wo a hehans Osegn hod.
De auszeichnetn Promis soin hejfa, des Image vo da Boarischn Sproch aufs Niveau vo da deitschn Standardsproch z bringa. Nach mehran Joarn soi si auf de Weis durch de Auszeichnetn a Wurzlgflecht bzw. a symbolträchtiga Wurzlstock mit Vorbuidfunktion buidn und dadurch a Multiplikatoreffekt entsteh.
Eadäpfe

Da Eadopfe (Solanum tuberosum), Meazoih: Eadäpfe, oda Ärpfel in da Obapfolz aa Grundbian oda Eadbian (dt.: Kartoffel), is a Nutzpflaunzn, de wos zua Famülie vau de Nochttschottngwäx gheat. Im boarischn Sprochbrauch vastäht ma unta Eadäpfen vua oim de Knoin, de wos unta da Eadn woxt. Desweng hoassns a Ead-Äpfen.
De Eadäpfen san es viatwichtigste Noahrungsmittl vau da Wöd.
Botanik.
Es had owa sae(n Zaed braucht, bis das si duach etla Experimenta und Gsetza, z. B. bae de Preissn, und voa ollm wega de schlechtn sandign Ägga duat und wega dem unguatn Klima andaschtwo da Anbau vo de Eadäpfe duachgsetzt had. De eascht wissnschaftlich Beschraewung vo da Kardoffe iwahaubd findt man guad hundat Joa noch da Entdeckung vo Amerika baem C. Clusius in saena "Rararum Plantarum historia" ("Gschichd vo de söjtanarn Pflanzn". Do lest ma: 
„Z London hab is kaufft, duach den längan Vozug (wae auf Wean häd i's bringa wojn) hands dafajt, bevoa das i's in d Ead hab stegga kinna. Ob in da Antike de Pflanzn bekannt gwesn is, woasi ned, desweng gib koas(n griachischs oda lataenischs Woat o(n. De Spania hoassns Batatn, etla Kamotn oder Amotn, a boa aa "Ajes", wenn's aara weng an Untaschiad dazwischn gibt; und es war de Batatnwuazz vöj zoata und süassa. Gessn weads vo de Aenhaemischn söjwa entweda grea(n oda 'kocht. Jetz gheads bae de Spanier zu de Schmankal weng saena Süassn und Zoated, voaraus wenn mas unta da Aschn brat und wenn ma de aissare dinne Rindn weggaduad und wenn mas dana(ch in Schaebm schnaedt und mid a weng an Wei(n und a boa Drepfal Rousnwossa und a Bris Zugga issd. Oa(n gibt's, de wia's mot Öj, Esse und Soez essn wöjnd, und ma findt oa(n, de wia de frischn Wiazz kochte und a(bghaetlte mid Zugga a(bschmeggan und aufhebm. Owar aa un'kochte riachd de Wuazz, wenn's zum Dafajn o(nfangd und wenn ma se mid'm Messa schnaedt, noch Rousn.“
Derblecken

Derblecken, aa: derbleckn oda dablecka moand im Boarischn jemondn vaorschn bzw. afziang, af lustige Weis an Spiagl voahoidn. Da Begriff kimmd woahscheinle vo "de Zänd blecka", jemandn de blitzandn Zänd zoang.
Derblecken hod in da boarischn Kuitua a longe Tradition, van Gstanzl bis zan Weana Schmäh. As Derblecken hod se friaha voa oim im Wiatshaus obgspuid.
Heit wead da Begriff moasd im Zammhong mid'n Fossostich af'm Mingara Nockherberg gnuzd. Da Eafinda van Politika-Derblecken ba da Stoakbiaprob woa anno 1891 da legendeare Mingara Humorist Papa Geis.
Nockherberg

Da Nockherberg is a kloane Glandatrass am Osthochufa vo da Isar zwischn de Mingara Stodtei Giasing und Au.
Do liegt de Paulana Brauarei, wo jeds Joar da "Salvator-Ausschank aufm Nockherberg" stodfindt, des wo a traditonejs Storkbiafest is. Da Begriff Nockherberg werd oft ois Synonym fiad Storkbiaprob (Storkbiaostich) vawendt, in Ofang vom Fest.
De Storkbiaprob.
Da Ofang vom Salvator-Ausschank is de Storkbiaprob. Do san traditionej vui boarische Politika dabei. Seit 1982 werd da Storkbiaostich vom Bayerischn Fernseng ibatrogn.
Im Zentrum vo da Vaostoitung stehts "Politika-Dablecka", a politisches Kabarett, des wo aus ana Festred ("Fastnred") und am Singspui bsteht.
Hakoah Wean

De Hakoah Wean ("SC Hakoah Wien"; הכח וינה; hebr. "De Kroft") is a jidischa Spuatvarein in Wean. Anno 1909 hod ois mit an Fuassboivarein in da Weana Krieau augfaungt. De Hakoah woa in da Easchtn Republik ana vau de bestn Fuassboiclubs vau Österreich. 1925 is de Hakoah easchta österreichischa Fuassboimasta im Profifuassboi wuan. De Hakoah woa aa da easchte eiropäische Varein, dea wos an englischn Proficlub ausweats gschlogn hod; des woa 1923 de "Westham United" (a Spitznclub; domois englischa FA-Cupfinalist).
Da Varein is 1938 vau de Nationalsozialistn zaschlong wuan; de Mitglieda hod ma vafoigt und zum Teu umbrocht. Nochn End vaum zweitn Wödkriag is de Hakoah wieda reaktiviat wuan. Fuassboi is nua no bis 1950 gschpüd wuan. Heit gibts de Sektionen: Basketboi, Karate, Schwimmen, Touristik und Schifoan, Tennis, Tischtennis, Boxn, Judo, Ringen und Waundan. Es gibt owa aa wieda an jidischn Fuassboivarein in Wean, in SC Maccabi Wean.
Gschicht.
Im Joa 1938 san etliche Hakoah Spüla vau de Nazis vahoft und sufuat umbrocht wuan, u. a. da: Oskar Grasgrün, Ernst Horowitz, Josef Kolisch, de Briada Erwin und Oskar Pollak, Nationalspüla Max Scheuer und Ali Schönfeld. Da Fritz Weinberger und da Julius Zwickler san in Konzentrationsloga umkuma. Spüla, dena wos de Flucht noch Palestina glickt is, haum do de Hakoah Tel-Aviv (הכח תל אביב) grindt. De Dressn haums vau da Weana Austria spendiat griagt, desweng san de Vareinsfoam bis heit violett. 1959 is de Hakoah Tel-Aviv mit Maccabi Ramat Gan fusioniat wuan und haasst heit "Hakoah Amidar Ramat Gan FC". Gspüd wiad in da Stod Ramat Gan im Beziak Tel-Aviv. De Hakoah is zwamoi israelischa Masta wuan, 1965 und 1973 und zwamoi Cupsiega, 1969 und 1971. 2012 spüns in da zwathextn israelischn Liga.
2003 is im Washingtona Vatrog de Rickgob und Renoviarung vaum ehemolign Hakoah Spuatgelände in da Krieau festglegt wuan. 2005 is a Teu vaum friachan Plotz im Weana Proda wieda heagricht wuan. 2006 is da Gundschtaa fias neie Hakoah Spuatzentrum glegt wuan. Am 11. Meaz 2008 is des Karl-Haber-Spuatzentrum auf etwoa an Drittl vaum friachan Areal mit „"...das Dritte Reich ist untergegangen – die Hakoah lebt!"“ vaum Paul Haber eaeffnet wuan. Des is da Sohn vaum Spitznspuatla Karl Haber, in Naumensgeba, dea wos schon nochn Zwatn Wödkriag vageblich vasuacht hod s beschlognaumte Eigntum vau da Hakoah fian Varein wieda zruckzkriagn.
Papa Geis

Da Papa Geis, amtli: Jakob Geis (* 27. Dezemba 1840 z Athen; † 3. Meaz 1908 z Minga) wor a boarischa Voikssänga. Ea wor a Großmoasta vo da bayrischn Gaudi und vom Couplet.
1847 is a mit sechs Joarn vo Griachaland auf Minga kema; sei Voda is z Athen "Hofoffiziant" gwen. Z Minga hod da Geis as "Hollandeum" (heit Albertinum) bsuacht und häd Geistlicha wern soin. 1866 hod a seine easchtn Auftritt ois Komika ghobt.
In seim Testament hod a festglegt, dass ois wos a gschriem ghobt hod, vabrennt wern soit.
Tondokument.
Bei da "Gramophone Co." hod da Papa Geis 1902 fimf Titl aufgnomma:
Radio Freies Bayern

Radio Freies Bayern is a Internetz-Radiosenda fia modeane boarischsprochige Musi.
Radio Freies Bayern is im Novemba 2011 grindd worn. Da Senda is a Privatinitiativn ausm Umfejd vo da Bayernpartei.
Gspüd wean bayerische und estareichische Interpretn wia beispuisweis Haindling, Spider Murphy Gang, Da Huawa, da Meier und I, Fendrich Rainhard, STS, Gsindl, Die CubaBoarischen, LaBrassBanda, Koreck Claudia, Hubert von Goisern, Ringsgwandl Schorsch und Söllner Hansi.
Stream.
Do konst in Senda rund um de Uhr ohean:
Die CubaBoarischen

Die CubaBoarischen san a boarische Band aus Vagen ba Irschenberg. De Musikantn spuin a Mischung aus boarisch-kubanischn Rhythmen und Melodien. Urspringle hom de Musikantn um an Hubert Meixner authentische, oipmlendische Musi ("Tanzlmusi") gspuit und si "Vagener Dorfmusikanten" gnennt.
Ogfangt hod ois im Joar 2000 mit an Urlaub af Cuba. Do hom si da Hubert und da Andreas Meixner und Michael Mayer im Joar 2000 mit da cubanischn Hotelband ogfreindd. Es is za ana spontanen Jam-Session keman oda wias heit sogn za ana "cubanischboarischen Hoagascht".
Schau aa.
Listn vo neia boarischa Voiksmusi
Kuba

Kuba oda Republik Kuba (span. Cuba oda República de Cuba) is a Inslstoot in da Karibik. De Haptstod is Havanna (La Habana).
De Haptinsl, wo aa Cuba hoassd, is de gressde Insl in da Karibik, dazua gibds ebba 4.195 kloanare Insln, ois zsamm mid ana Fläch vo 109.884,01 km². Da häxde Beag is da Pico Turquino (1974 m i. NN).
LaBrassBanda

LaBrassBanda is a Blosmusigruppm aus Übersee. Da Nam kimt vom italienischn "la banda" und vom englischn "brass band", des hoaßt auf boarisch Blosmusikapejn.
Ogfangt hod de Band 2007, dobei is de Band vo da Youngblood Brass Band inspiriert worn, a amerikanische Brass-Band, wäiche traditionelle Blosmusi mit Funk, Punk, Jazz und Hip Hop vamischn. 2010 und 2012 is de LaBrassBanda aufm "Hurricane Festival" z'Scheeßel auftretn, beim siddeitschen Schwesta-Festival "Southside" z'Neuhausen ob Eck und aufm Sziget Festival z'Budapest drunt.
2013 hod de Gruppn beim deitschn Vorentscheid zum Eurovision Song Contest in Malmö midgmacht. Sie hod des Liadl "Nackert" vorgstellt und is zwoater worn. Eigentlich hättens an easchtn backt, oba de Jury hod eana bloß oan Punkt gem, deswegn hod Cascada gwunna.
Christian Stückl

Da Christian Stückl (* 15. November 1961 in Obaammagau) is a boarischa Theataintendant und Regisseur.
Lebn.
Da Stückl hod nochm Gymnasium vo 1981 bis 1984 Hoizbuidhaua gleant. 1981 hod a in seina Hoamatgmoa a Theatagruppn grindt. 1987 is a Spuileita vo de Oberammergaua Passionsspui worn, de wo olle zehn Joar aufgfiat wean. 1990 hod a de Regie ibanumma und hod mit da Zeit des Passionsspui grindle reformiat. 1987 und 1988 wor a Assistent bein Dieter Dorn und bein Volker Schlöndorff an de "Münchna Kammerspiele". 1992 is a zum Berlina Theatatreff einglodn worn. Bis 1996 wor da Stückl Regisseur an de Münchner Kammerspiele. Oschliassend hod a an Bühnen in Wean, Hannover, Frankfurt usw. garbat.
Im Summa 2002 hod sei Neiinszeniarung vom "Jedermann" vom Hugo von Hofmannsthal bei de Soizburga Festspui Premiere ghobt. Seit Herbst 2002 is da Stückl Intendant am "Münchna Volkstheata", sei Vatrog geht bis 2013. Sei Inszeniarung vom "Der Brandner Kaspar" (2005) hod no imma a vois Haus brocht.
Guy Fawkes

Da Guy Fawkes (* 13. Aprui 1570 in York; † 31. Jenna 1606 in London) is a katholischa Offizier im Kenigreich England gwen, der am 5. Novemba 1605 'n Sprengstoffattntat aafn Kenig Jakob I. macha hod woin, weil da Kenig de katholische Bevöikarung untadrückt hod. Da Plan is oba kurz vor da geplantn Ausführung aafdeckt worn, woraaf da Fawkes im foignden Jenna higricht worn is.
'S Scheitan von Fawkes' Vorhabm hod bedeit, dass de englische Untadrückung und Gwoitherrschaft gega de Katholikn no unghindat weitagführt wern hod kenna, z. T. mit verschärftn Maßnahmen. De Englända feian deswegn bis heit no 'n 5. Novemba ois "Guy Fawkes Night".
S.T.S.

S.T.S. is a Austropop-Band, wo urspringle aus da Steiermark keman is. Dees estreichische Trio is 1978 durch in Steinbäcker Gert, in Timischl Günter und in Schiffkowitz (amtli Helmut Röhrling) grindd worn.
De drei spuin akustische Klampfm und singa de Refrains vo eanare Liada dreistimmig. Vuabuid worn woarscheinli "Crosby, Stills and Nash". Eana bekanntastes Liad is „Fürstenfeld“.
Minga Hauptbahnhof

Minga Hauptbahnhof is da zentrale Bahnhof in da boarischn Landeshauptstod Minga. Er is a Kopfbahnhof und hod mit 32 obairdischn und 2 untairdischn Gleisn de meistn Hauptgleise von oin Bahnhefn in Deitschland. De Flächn von Gebaide und Gleisn beträgt insgsamt uma 760.000 m². Außadem ghert da diesa Bahnhof zu de 21 Bahnhefn von da DB Station&amp;Service mit da Bahnhofskategorie 1.
Da easchte Bahnhof in Minga is 1835 westlich vom heitign Bahnhof entstandn, 1848 san an da heitign Stöin de easchtn provisorischn Teile in Betrieb ganga. Danoch ham mehrare Umbautn und Erweiterungn gfoigt, weil da Bahnhof a imma greßere Bedeitung im boarischen Eisnbahnnetz kriagt hod.
Würmla

Würmla (aumtlich: Würmla) is a Moaktgmeindn mit 1345 Eihwohna im Bezirk Tuin in Niedaöstareich.
Eadkunde.
Würmla is 20,44 Quadratkilometa groß. 18,05 Prozent vo da Flächn san Woid.
Katastralgemeindn vo Wirmla san Diendorf, Egelsee, Gotthartsberg, Grub, Gumperding, Hankenfeld, Holzleiten, Jetzing, Mittermoos, Pöding, Saladorf, Untermoos, Waltendorf, Anzing, Würmla.
Hals (Passau)

 
Hals, Hois is a Stodtei vo Bossa, wo im Nordn vo da Stod liegt und geografisch stoag vo da Uiz prägt is.
Gschicht.
Um de heidige Ruin vo Hois rumdum is an da schmoistn Stej vo oana vo de beidn Uizschleifen a mitteloiderliche Siadlung entstanna. De Burg wor da Sitz vo de Herrn vo Hois, de wo 1280 in Grofnstand nafghom worn san. 1376 hot da Kaiser Karle da Viate da Ortschoft as Stodrecht und a Joa späda aa as Münzrecht (bis 1497) gem.
Wegam spädan Niedergang vo da Grofschoft is oba nia zur richtign Ausübung vom Stodrecht kemma. 1517 isd Grofschoft an Boarn gfoin, d Burg is Sitz vo am Pfleger worn. 1587 hot da Herzog Willi da Finfte de Ortschaft wieda zum Moakt erhom. Bei dene beengtn Vahuitnisse hot se oba da Moaktfleck ned ausdehna kinna, oba am Bischof vo Bossa is a nia glunga, d'Enklave innerhoib vom firstbischeflichn Territorium am Hochstift Bossa eizumgliedan.
19. Joahundat.
1825 hod Hois in Status vo ana Stodgmoa III. Klass dahoidn.
1890 is de Kur- und Wossaheiostoit Bavaria-Bad baut worn. Aus Hois is bis zan Easchtn Wödkriag Bad Hois worn, nacha is da Kurbetrieb wieda eingstejt worn.
20. Joahundat.
1902 hot Hois afs Stodrecht vazichdd und is wieda Moarkt worn.
Afgrund vo da bayerischn Gebietsreform vo 1872 is Hois a Ortstei vo Bossa worn, obwoi ba ana Voiksbefrogung nua 13 vo 113 Woiberechtigtn fia Bossa gstimmt hom und de Meaheit fia "Gruabweg" wor, wo heit oba aa a Stodtei vo Bossa is.
Beziak Roiwa

Da Beziak Roiwa (amtl.: Bezirk Rohrbach) is da oware Bziak vo Owaestareich und ghead zan Müviadl.
Da Bezirk grenzt im Wesdn aun Bayern und im Noadn aund Tschechei. Im Osdn is Uafa-Umgebung und unta da Doana san nu de Bziake Efading, Scheading und Griaskiacha. De mearan Leid wonan in Saunkt Martin im Mükroas owa de meara Flechn hod Uigschbeag. Beziakshauptstod is de gleichnaumige Stod Roiwa.
Gliedarung.
Da Beziak Roiwa gliadat si seit 1. Jenna 2018 in 39 Gmoana.
Hoizbuidhaua

A Hoizbuidhaua oda Hoizbuidschnitza is a Buidhaua, dea wo Figurn oda Reliefs in Hoiz schnitzt. An Hoizbuidhaua dea wo vor oim sakrale Motive bearbat, nennt ma Herrgodschnitza.
Hoizbuidhaua mocha Schnitzarein und Buidhauaarbatn ois Handwerk und ois Kunst. Dazua gherts Gstoitn und Restaurian vo Sakral- und Profanarbatn: Plastikn, Einrichtunga, Grobmoi, Spuizeig, Schriftn, Ornament, Reliefs und Arbatn fir de Bau-, Friedhofs- und Landschaftsgstoitung.
Beruafsrechtli is de Hoizbuidhauarei a Handwerk und a Ausbuidungsberuaf.
Die tageszeitung

die tageszeitung (taz) is a ibaregionale Dogeszeidung in Deitschland. De taz is anno 1978 z West-Berlin ois linksalternativs, sejbstvawoitets Zeidungsprojekt grindd worn. Herausgebarin is de "taz, die tageszeitung Verlagsgenossenschaft eG". Von Ofang 1999 bis 2009 hod de Bascha Mika zehn Joar lang die Redaktion vo da "taz" gleidd. Im Juli 2009 is de Mika vo da Ines Pohl obglest worn.
Thanh Hoa

Thanh Hóa is a Stod in da Mitt vo Vietnam, am Fluss Mã gleng, 16 m ü. NN. Sie liegt 137 km sidle vo Hanoi und 530 km neadle vo Huế am Sidchinesischn Meer. Im Stådtzentrum lem 393.244 Eihwohna (2012).
Dong Hoi is de Haptstod vom Department Thanh Hoa. Da Flughofm Sao Vang is 45 km voum Zentrum vo Thanh Hoa weg.
Blosn

Blosn (amtli: Blasen) is a Weiler am Landkroas Bassa in Niederbayern. Er ghead zua Moaktgmoa Otnbuag und ligt eba an hoibadn Kilomeda neadle vo Gebatsham.
Bei Blosn is vo 1992 bis 1998 fia 3,1 Million Euro a neie kommunale Trinkwossavasoagungsanlog baud won.
Alfred Reisinger

Da Reisinger Alfred (* 4. Feba 1949 z Straubing) is a boarischa Politika (CSU). Vo 2002 bis 2014 war a Landrad vom Landkroas Straubing-Boong in Niedabayern.
Vo 1984 bis 2002 wor a Gmoarat vo Aiterhofen an, vo 1996 bis 2002 a Mitglied vom Kroasdog Straubing-Bogen, 1994 bis 2002 vom Landtog.
Middlamerika

Middlamerika umfosst d Landbruck zwischn Noad- und Siidamerika, de Westindischn Insln und glangd im Noadn geologisch und geographisch gseng bis zan Isthmus vo Tehuantepec z Mexiko. Historisch gseng ka Mittlamerika ois a eingna Kuituaraum gseng wean, geographisch keads oba zu Noadamerika dazua. As Festland vo Mittlamerika zwischn am Isthmus vo Tehuantepec und am Isthmus vo Darién bzw. da Atratosenkn a da Grenz zwischn Panama und Kolumbien hoaßt "Zendralamerika". Ned zua Landbruck dazua keand de Gloana und de Groußn Antillen.
Oft wiad a ganz Mexiko wenga seinda Kuitua- und da sprochgschichtlichn Zuaghearigkeit zu Lateinamerika und zu Mittlamerika dazua zejd.
Auf da Landbruck wiad neba oi indigene Sprochn am mehran Spanisch gred. Aussa auf Belize und da Ostkistn vo Nicaragua wo englisch gschmatzt wiad.
Auf de Karibikinsln wiad Englisch, Französisch, Spanisch und Niadaländisch gschmatzt.
D Bewohna vo Mittlamerika stammand vo de einheimischn Indiana (grod aufm Festland, de karibischn Ureiwohna hand fast ausgstoam), de eigwandatn Eiropäa und vo de afrikanischn Sklavn o.
Siidamerika

Siidamerika (amtli: Südamerika) is as siadliche Stickl vom amerikanischn Dobbekondinent, hod a Bvejkarung vo 418 Million Leid und is mid arana Flächn vo 17.843.000 km² de viatgresste kondinendale Landflächn vo da Erde.
Da Subkondinent is am Ostn vom Adlantischn Ozean und am Westn vom Pazifischn Ozean umgem. D Insl Feialand am Siadschbiez vom Subkondinent wiad duach d Drakestross vom Nochbakondinent Antarktika drennd. A wengal siadlich vo Feialand ligt as Kap Hoarn, wo da Adlandik und da Pazifik aufarananda dreffand. An Noadn hi gibts a Vabindung iba a Landenge vo Panama auf Noadamerika.
Eadkunde.
Da siadamerikanische Subkondinent losst se a drei Groußraum eideila:
A da Westkistn ligt mid de Andn de längste Gebiagskettn auf da Eadn. As Hochgebiag ziagt se iba 7.500 Kilomeda am Pazifik entlang vo Venezuela bis zum Siadspitz vo Patagonien obe. Da hächste Beag vo de Andn und a glei da hächste Beag vo Sidamerika und da hächste Beag wo ned in Asien is, is mid 6.962 Meda hähn da Aconcagua. Ling duada zwischn da Grenz vo Argentinien und Chile. De Laguna del Carbón, mid 105 Meda undam Meerespiagl is da diafste Punkt vo Sidamerika und ligt am San-Julián-Becken in Patagonien. Da siadlichste Punkt vo Sidamerika is as Kap Hoarn.
De gresste Stromebene buid as Amazonasbecken (Amazonien). Mid seine 6.448 Kilomeda läng is da vo Ostn kemmade Fluss wo a de Andn entspringd da längste Fluss vo Sidamerika und a da Fluss wo as meiste Wossa auf da Eadn fiad. Neadle davo ligt de Orinoco-Ebene, de wos zum Amazonasbeckn an Sidn obe duach de Berglända vo Guayana und an Noadn aufe zua duach as venezolanische Bergland begrenzt wiad. A andane Stromebene ligt am Sidn vom Kontinent, as Flusssystem ausm Río Paraguay und am Río Paraná.
De Beaglända hand as Beagland vo Guayana, as Brasilianische Beagland und as Ostpatagonische Beagland. As Beagland vo Guayana wiad as Rengwoidbeagland Sidvenezuala, as Zendrale Houchland vo Guayana und as Estliche Beagland vo Guayana aufteild. Dastrecka duad sa se vo da Stromebene vom Orinoco bis zan Amazonas midrana maximaln Eahebung vo 2.800 Meda.
As Zendralbrasilianische Beagland ziagt se vo Zendralsidamerika bis a de Küstn vo Brasilien, bzw. a de Pampa vo Argentinien. As Ostpatagonische Beagland ziagt se vom Ostn vo de Andn obe zua bis zan Siaspitz vo Sidamerika.